Exqrch/javanese-Komodo-pixelgpt huggingface dataset:
Ohm (simbol: Ω) inggih punika ékan SI kanggé résistansi listrik, dipunpendhet saking nama George Simon Ohm
Limrahipun dipun-ginakaken prefix milihohm, kiloohm, lan megaohm
Résistor komposisi karbon kapérang saking satunggal résistif awujud tabung kanthi kawat utawi tutup logam ing pucukipun
Badan résistor dipunjagi kanthi cèt utawi plastik
Résistor komposisi karbon ingkang rumiyin gadhah badan ingkang boten mawi isolasi, kawat penghubung dipunlilitaken ing pucukipun unsur sésisitif lan lajeng dipunsoldér
Résistor ingkang sampun dados dipuncèt kanthi kodhé warni saking reginipun.
Céline Dion Céline Dion kang jeneng jangkepé Céline Marie Claudette Dion (lair ing Charlemagne, Quebec, Kanadha, 30 Maret 1968 ya iku penyanyi saka Kanadha
Ing jagading musik, dhèwèké naté éntuk "Canadian Grammy" lan "The Juno Awards", ya iku bebungah kanggo artis lan band Kanadha nalika wiwitan karier ing jagad musik
Posisiné sangsaya ndadi nalika dhèwèké dhaup karo manajer rekaman René Angelil
Awit saka "campur tangan" bojoné iku, Céline bisa menangaké "Yamaha World Popular Song Festival" (1982) lan "the 1988 Eurovision Song Contest" ngwakili Switserlan mawa laguné "Ne partez pas sans moi"
Penyanyi "soundtrack" filem Titanic, "My Heart Will Go On" iki uga tau prèi saka profesi artis jalaran didakwa lara kanker lan péngin konsèntrasi minangka ibu rumah tangga
Karya-karyanipun Céline Dion ya iku:
Jang Yoo-jeong Jang Yun-jeong (장윤정) (lair 16 Fèbruari 1980) ya iku sawijining penyanyi trot asal Koréa Kidul
Jang Yoon-jeong wiwit misuwur dadi penyanyi nalika dhèwèké menang ing Festival Riverside kang dianakake déning MBC taun 1999
Judhul lagu kang dinyanyekake ya iku lagu kang deweni nuansa Latin kanthi irah-irahan "You Inside Me"
Sawisé menangake festival mau, Jang duwé berkesempatan nandatangani kontrak karo sawijining perusahaan rekaman kang lumayan misuwur, nanging sawisé pirang-pirang taun dhèwèké durung duwé kalodhangan kanggo gawé album
Nalika iku kulawarga Jang lagi kangelan babagan dhuwit lan kabèh mau ndadèkaké dhèwèké ora duwé semangat lan ora ngerti apa kang kudu ditindakake kanggo musike mau
Ing sawijining dina, dhèwèké nampa sawijining proposal kang tanpa dikira saka sawijining perusahaan rekaman kanthi aran "E-mecca Entertainment"
Perusahaan mau ngundang Jang lan dhèwèké ditawani dadi penyanyi musik trot
Mula-mulane Jang mikir yèn dhèwèké ora bakal bisa nanging pungkasane dhèwèké gelem nyoba
Album debutnya "어머나" ("Eomeona"; "Oh My Goodness") kang digawé bisa laris banget kanthi lagu kang judhulé padha
Rata-rata kadang sutresna musik ing Koréa, padha ngerti "Eomeona" lan uga nyenengi
Kawit taun 2005, Jang uga wiwit gawé album
Ing kono, dhèwèké uga ngebokake lagu kanthi judhul kang pada ing Jepang
Sanajan isih enom, nanging Jang bisa narik kawigaten kadang sutresna musik ing kalangan kang luwih tuwa ya iku kanthi ngusung musik trot, kang ditepungi minangka musik génerasi ing duwure
Amarga bakate mau, dhèwèké uga bisa narik kawigaten wong-wong kang luwih enom kanthi musik mau.
Metro-Goldwyn-Mayer Metro-Goldwyn-Mayer Inc., utawa MGM yaiku parusahan multinasional kang ngasilaké warna-warna prodhuk filem
Kantoré ana ing Los Angeles, California, Amérika Sarékat
Diadegaké ing tanggal 16 April 1924
Perusahaan iki duwé 1.440 karyawan nganti taun 2004
Marcus Loew tuku perusahaan Metro Pictures Corporation diadegaké taun 1916 lan Goldwyn Pictures diadegaké taun 1917 kanggo ngasilaké filem kanggo rantai teater kang gedhé, Loew's Theatres
Nanging, tukonan iku nyiptakké kabutuhan wong kanggo ngawasi operasi gedhé-gedhénan ing Hollywood, wiwit suwé asisten Nicholas Schenck dibutuhké ing kutha New York kanggo ngawasi biyoskup
"Loew" mbahas situasi kanggo tuku studio Mayer Pictures ing tanggal 16 April 1924
Lumrahé, dipresentasiké: "Louis B
Nanging Mayer nambahké jenenge ing jeneng studio iku, dadi ndadékaké studio iku lanmaskotnya, yaiku "Leo the Lion", lan sesanti "Ars Gratia Artis" dadi merk MGM
Wiwit pisanan, MGM ngarah ning penonton kabutuhan kanggo kemewahan lan kecanggihan
Sawisé mariské jeneng-jeneng gedhé saka perusahaan sadurungé, Mayer lan Thalberg wiwit nggawé lan nyeponsoraké bintang anyar, yaiku Greta Garbo, John Gilbert, William Haines, Norma Shearer, lan Joan Crawford
Wong liya kang dikerjakaké yaiku Lon Chaney, William Powell, Buster Keaton, lan Wallace Beery.
Yo-yo Yo-yo ya iku sawijining dolanan kang kasusun saka rong cakram ukurane padha kang racaké digawé saka plastik, kayu, utawa logam) kang dihubungaké nganggo sumbu kanggo panggon taliné
Salah siji pucuk tali dijiretaké ana ing sumbu, tali sijiné banjur diwènèhi kalep ("kaitan")
Dolanan yo-yo iku dolanan kang populèr ana ing donya.
Volkswagen Beetle "Untuk Volkswagen Beetle anyar, deleng Volkswagen New Beetle" Volkswagen Beetle, utawa Volkswagen Tipe 1, yaiku sawijining mobil cilik kang diprodhuksi déning Volkswagen
Mobil iki uga dikenal karo sebutan VW Kodok ing Indonesia utawa Bug ana ing basa Inggris, utawa Käfer ana ing basa Jerman, VW Kodok yaiku salah siji mobil kang paling gampang anggoné ngenali amarga wujudé kang duwé khas dhéwé lan unine kang unik
VW Kodok diprodhuksi wiwit taun 1938 nganti tekan taun 2003, lan produksine tau mandek nalika ana Perang Donya II
Ana ing wektu iku wis punjul 21 yuta mobil jinis iki kang digawé
Ana ing sawijining plling internasional kanggo mènèhi kanugrahan kanggo mobil kang paling duwé prabawa, VW Kodok bisa kalebu ana ing nomer papat sawisé Ford Model T, Mini lan Citroën DS
Mobil iki wiwit ana nalika ing jaman Nazi Jerman yaiku nalika taun 1930an
Adolf Hitler duwé kepenginan yèn kendaraan pribadi uga disediakake kanggo masarakat umum, lan nugasake sawijining insinyur, Ferdinand Porsche, kanggo ngrancang kendaraan iku
Hitler mènèhi syarat yem kendaraan kang digawé iku bisa kanggo wong loro utawa bocah telu, kecepatane 100 km/jam, lan regane ora punjul rega pit motor kang ditambah rega boncengan pinggir pit motor nalika jaman semana
Perancang sebenere mobil isih "kontroversial", amarga kanthi resmi Ferdinand Porsche dadi perancange mobil iki, nanging nalika taun 1920-an, Joseph Ganz uga tau ngrancang mobil kang meh padha karo mobil iki
Mobil iki ukurane luwih cilik lan luwih murah uga nanging para produsen mobil ora kapéncut
Adler mroduksi "Maikäfer", lan Standard mproduksi "Superior", lan ngampanyekake ana ing iklan dadi 'Der Deutsche Volkswagen' (mobil rakyat Jerman).
Omah-omah ing agama Islam Omah-omah sajeroning agama Islam yaiku ikatan kang suci amarga wong loro kang béda jinis bakal urip bareng kanthi restu agama, sadulur, lan masarakat
Aqad nikah sajeroning Islam ana 2 ukara "ijab lan qabul"
Kanthi 2 ukara iki bisa ngrubah reregedan dadi kesucian, maksiat dadi ngibadah, dosa dadi amal sholeh
Aqad nikah dudu mung perjanjen antarané wong loro, nanging uga perjanjen antarané makluk Allah karo Al-Khaliq
Saking sakrale aqad nikah, saéngga diarani "Mitsaqon gholizho" utawa perjanjen Allah kang abot
Uga kaya perjanjen Allah karo Bani Israil lan uga Perjanjen Allah karo para Nabi yaiku perjanjen kang abot(Q.S Al-Ahzab: 7)
Hukum punikah dhasaré yaiku Jaiz (éntuk), kabèh wong éntuk nikah nanging amarga pertimbangan kahanane wong, mula hukum dhasar mau bisa ganti: Nikah dadi wajib kanggo wong kang mampu lair lan batin lan dikhawatirke ora bisa nahan lan gawé zina
Manawa wong saguh nyukupi kebutuhan lair batin, bisa mènèhi maskawin kebutuhan liya sawatara dhèwèké isih saguh nahan godha nafsu kanggo nahan awak ing dalan kang bener tanpa kegoda ing dalan kang karam
Manawa wong duwé niyat nanging durung saguh yasa rumah tangga
Manawa wong durung duwé niyat lan durung saguh yasa rumah tangga utawa wis duwé niyat nanging ragu-ragu kanggo nglakoni
Manawa wong nikah kanthi niyat kanggo ora nglakoni kewajiban.
Argyrosaurus Argyrosaurus (pocapan jroning basa Inggris ) ya iku salah siji jinis dinosaurus hèrbivor titanosaurid saing naté urip kira-kira 90 yuta taun kapungkur, sasuwéné périodhe jaman Kreta pungkasan ing tlatah Amérika Kidul sing saiki karan kanthi jeneng nagara Argentina lan Uruguay.Argyrosaurus iku kalebu dinosaurus sing dianggep dinosaurus kang duwé ukuran gedhé, dawané watara 20-30 mèter lan lan boboté kira-kira padha utawa luwih abot saka
kira-kira padha utawa luwih abot saka 80 ton
Kéwan iki uga kalebu hèrbivor utawa dinosaurus sing panganané tuwuhan ijo
Jinis spésies,Argyrosaurus superbus iku disebutaké sepisanan déning Richard Lydekker marang masarakat umum nalika taun 1893
Jeneng iki dijupuk saka basa Yunani "argyros" "pérak " lan "sauros" "kadhal" sing tegesé "kadal pérak "
Iki sebabé uga amarga fosile kéwan iki tinemu ing Argentina sing tegesé "lemah pérak "
Kéwan iki kanthi cara umum didhasarake saka fosil sikil ngarep é sing gedhé, holotipe MLP 77-V-29-1
Material liyané kaya ta èlemèn-èlemèn sikil ngarep liyané, balung pundhak, pubis,femora, balung mburi lan balung buntut uga wis ditambahaké kanggo nggambaraké saka panemuan sing anyar.
Myxomicota Myxomicota utawa jamur lendhir plasmodial iku salah sijiné jinis protista
Myxomicota iku jinis protista kang mèper karo jamur
Struktur vegetativé Myxomicota iku mau plasmodium
Plasmodium iku massa sitoplasma kang duwé inti akèh lan ora diwatesi déning dhindhing sèl kang kuwat
Ing fase vegetativé plasmodium owahé iku ameboid ing ndhuwuré substrat lan bisa nyerna mikroorganisme lan partikel-partikel bahan organik kang mbosok ing njero selé
Plasmodium bakal nerusaké fase vegetatif suwéné kaanan lingkungané apik
Ciri-ciriné Myxomicota kang mèmper karo jamur iku nalika fase stadium awak woh
Cartoon Network CN Cartoon NTWK ya iku jaringan tivi kabel kang diadegaké Turner Broadcasting kang nomer siji dadi acara unggulan ya iku filem-filem animasi
Saluran iki pisanan wiwit giyaran ing Amérika Sarékat tanggal 1 Oktober 1992
Ing akir taun 1980-an, konglomerat TV kabel Ted Turner njupuk genti koleksi filem MGM (kalebu filem kartun kang ana warnané Warner Bros
pra-1948), lan nayangké koleksi filem animasi iku mau ning TV kabel Turner Network Television kang diduwèni
Giyaran iku akèh disenengi penonton, lan ditutukké Ted Turner nganti tuku studio animasi Hanna-Barbera Productions ing taun 1991
Kanti akuisisi iki berarti koleksi filem Hanna Barbera lan koleksi filem produksi Ruby-Spears Productions dadi nggonané Ted Turner
Koleksi filem animasi Ted Turner kang dadi tambah akèh saingga Cartoon Network diadegké kanggo nayangkané
Giyaran-tayangan pisanan saluran iki ya iku pamutaran filem-filem kartun klasik produksi Warner Bros., MGM, lan Hanna-Barbera, kaya "The Jetsons", lan "The Flinstones", uga "Wally Gator" kang dienggo dadi tayangan selingan
Kakéan filem animasi kang ditayangké ing paket tayangan kang suwéné setengah jam utawa sakjam, kaya ta "Down With Droopy D" kang nampilké "Droopy Dog", "Tom and Jerry Show" kang isiné kucing lan tikus kang lagi gudag-gudagan, lan paket "Bugs and Daffy Tonight" kang nampilké karakter"Looney Tunes"
Saiki mung kari "Tom and Jerry" kang isih diputer.
Jangajji Jangajji utawa janggwa ya iku jinis panganan fermentasi kas Koréa kang digawé saka pirang-pirang jinis janganan kanthi nggunakaké pasta kacang kedelai (doenjang), kecap (ganjang), lan pasta lombok (gochujang)
Kanthi gawé jangajji, janganan kang difermentasekake bakal duwé rasa kang pada karo sadurungé difermentasi
Pirang-pirang jinis janganan kanggo gawé acar iki kecuali janganan kang ngandut banyu akèh lan sithik selulosa
Bumbu-bumbu kang kanggo mènèhi rasa jangajji ing antarané ya iku bawang putih, godhong wijen, timun, lobak, lombok ijo, lan oyot-oyotan
Biyèn, nalika masarakat Koréa isih kangen ngntokake jangana ing mangsa atis amarga ora ana tuwuhan pangan kang thukul, muls wong-wong mau nyimpen asil janganan panen kanthi difermentasekake dadi jangajji supaya nutrisi lan rasané ora ilang
Nalika iku jejibahane wong wadon kang wis kawin gawé jangajji demi nyukupi nyukupi panganan ing mangsa atis
Jangajji dipangan nganggo sega lan kandhutan nutrisine wis cukup ya iku selulosa, mineral lan vitamin
Nalika iku, jangajji wis jarang dipangan amarga sansaya akèh janganan kang ana lan janganan jang difermentasekake kanggo kebutuhan ing mangsa atiswis ora wigati manèh.
Gober Bèbèk "Gober Bèbèk" utawa Scrooge McDuck (lair ing Glasgow, Sekotlan taun 1867) iku salah sijiné tokoh Walt Disney
Paman Gober minangka bèbèk antropomorfisme Glasgow, carita fiksi kang karipta déning Carl Barks
Karakter iki wiwitan metu ing carita "Christmas on Bear Mountain" saka majalah "Four Color Comics" nomer 178, dipublikasikake déning Dell Comic nalika Dhésèmber 1947
Ing taun 1952 dhèwèké digawekake serial komik dhéwé kanthi irah-irahan "Uncle Scrooge"
Jeneng Gober iku asalé saka "Dagobert Duck", adhaptasi saka basa Walanda kanggo karakter Disney "Scrooge Mc Duck"
Jeneng Scrooge dhéwé dijupuk saka "Ebenezer Scrooge", karakter ing novèl "Charles Dickens" (1843)
Gober digambarake kanthi "karakteristik" jambang, kacamata, lan aksen Sekotlan kang metu ing filem propaganda Disney nalika Perang Dunia II, "The spirit of '43"
Gober, kang paklike Donald Bebek iku dinobatake déning majalah "Forbes" minangka tokoh kartun paling sugih ing donyaning fiksi
Paman Gober dadi urutan paling sugih jalaran kasenengane nglumpukake koin emas
Dhèwèké uga duwé gudhang emas kang ditaksir kira-kira 44 milyar dollar Amérikah Sarékat
paman Gober iku digambarake minangka wong kang hemat banget, nanging iku malah ndadèkaké dhèwèké pelit lan seneng nglumpukake bandha
Awit saka iku, Paman Gober bisa dadi bèbèk paling sugih.
Jangot Jangot (장옷) ya iku jinis sandhangan jaba kang digunakake déning wanita Korea ing mangsa Dinasti Joseon minangka kerudung kanggo nutupi rai
Jangot padha karo durumagi, jubah njaba hanbok
Nanging bedane, jangot duweni gulon ("git") lan pita pangiket ("goreum")
Gulon jangot wujudé simetris kanthi pucuk kang pungkasane ing tengah dada duweni pita ing sisih kiwa lan engenkang ora ditalèkaké, nanging dicekel déning panganggone
Wanita nggunakaké sandhangan iki kanggo nutupi awake lan mung ngatonake rai
Miturut adat Konfusianisme ing mangsa Dinasti Joseon, wanita dipenging ngatonake raine marang wong lanang asing, dadi dhèwèké mau padha ndelékake rai kanti pirangpirang cara nalika metu saka omah
Umume kang nggunakaké jangot ya iku kaum wanita bangsawan (yangban)
Jinis penutup rai liyané kang digunakake ing mangsa iku ya iku sseugaechima utawa kerudung kang mèmper rok (chima)
Sseugaechima luwih ciyut lan endek dibandingake jangot lan digunakake padha kaya jangot.
Luluk Purwanto "'Luluk Purwanto" (lair ing Surakarta, 25 Juni 1959) ya iku musisi jazz Indonesia kang prigel lan trampil ngungelake piyul
Saiki, Luluk urip lan nyambut gawé ing Amsterdam, Walanda
Luluk tau ngangsu kawruh ing Institut Kagunan Indonesia Yogyakarta banjur ing "Akademie voor Beeldende Kunst Enschede", Walanda lan "Sydney Conservatorium of Music" Australia
Nganti seprene dhèwèké kagabung ing grup musik "Helsdingen Trio" minangka violinis (juru main piyul)
Aggota liyané ya iku Rene van Helsdingen (piano), Marcello Pellitteri (drum), lan Essiet Okon Essiet (bass) Nalika taun 1980-an dhèwèké tau gabung karo grup Bhaskara
Nganti seprene, Luluk wis manggung ing 350 panggung jazz donya
Taun 1997, dhèwèké konser mubeng Jawa-Bali nganggo "the Stage Bus" karo Helsdingen Trio
Konser iki kalaksanan kurang luwih rong sasi (25 Juli-15 September 1997).
Citibank Citibank ya iku bank AS pisanan kang ngenalake ATM nalika taun 1970-an
Citibank diadegaké taun dadi "Bank Kutha New York"
Nalika taun 1894 bank iki dadi bank gedhé dhéwé ana ing Amérikah Sarékat
Nalika taun 1902 citybank nganakake "perluasan" menyang donya lan dadi bank pisanan saka AS kang duwé departemen ana ing jaban rangkah
Nalika taun 1930 citibank dadi bank gedhé dhéwé ana ing donya kang duwé cabang punjul 100 cabang kang manggon ana ing 23 nagara
Citibank banjur nganti jenenge dadi "The First National City Bank of New York" nalika taun 1955, lan dadi "First National City Bank" nalika taun 1962 lan banjur dadi Citibank nalika 1976
Citibank saiki kalebu dadi "konsumen" lan perusahaan bank saka jasa finansial raseksa Citigroup, perusahaan kang gedhé dhéwé ana ing donya
Citibank ana ing punjul 50 nagara ing donya lan punjul sapérangan saka jumlan 1400 kantore mapan ana ing AS, lan akèh-akèhé mapan ana ing New York, New York, Chicago, Illinois, Miami, Florida, lan Washington, DC, lan California
Bank iki uga nawakake produk asuransi lan investasi
Citibank nawakake pelayanan "online" lan dadi salah siji kang paling sukses kanthi duwé pelanggan kang cacahé 15 juta naraguna.
Desy Ratnasari Desy Ratnasari dikenal minangka penyanyi, presenter, pemain sinétron, lan bintang filem
Dhèwèké lair ing Sukabumi, 12 Dhésèmber 1973
Desy Ratnasari wiwit karire kawit umur 14 taun, ya iku nalika mèlu pemilihan modhel ing sawijining kalawarta terbitan kutha krajan
Minangka bintang filem, Desy Ratnasari dadi salah sijiné juru main filem kang kasil anggoné nyedot akèh penonton
Film ing antarané ya iku filem "Olga Sepatu Roda", "Blok M", bareng karo Didi Petet mbintangi filem "Si Kabayan",bareng bintang cilik ya iku Joshua Suherman lan aktor Anjasmara ing filem anak-anak "Joshua-Joshua"
Desy Ratnasari uga mbintangi filem religius "Kun Fayakuun" bareng ustad Yusuf Mansur
Desy Ratnasari dikenal minangka penyanyi lagu "Tenda Biru"
Lagu kang ngetop nalika iku, kasil ndadèkaké Desy Ratnasari dadi penyanyi kaloka
Banjur disusul lagune kang irah-irahane "Takdir", kang nalika iku ndadèkaké dhèwèké diprotes amarga saire
Desy Ratnasari iku anak mbarep saka sadulur kang cacahé papat
Syahminan (alm) lan Hj
Kaitane karo masalah pribadine, wong wadon kang duwé anak siji iki wis gagal omah-omah
Bojo kang sapisan ya iku Trenadi Pramudya, lan bojo kaping pindho ya iku pengusaha Sammy Hamzah
Desy Ratnasari kekancan apik kato mantan putri Indonesia, Alya Rohali lan Dina Lorenza
Desy Ratnasari iku sarjana psikologi saka Universitas Atmajaya éntuk gelar magister psikologi saka Universitas Indonesia
Jefri Al Buchori Jeffry Al Buchori duwé jeneng kondhang Uje, iku sawijining pendakwah utawa ustad kang tampil kanthi basa dakwah nganggo basa bocah nom, saéngga kerep diundhang ustad gaul
Uje uga kerep dakwah nganggo tembang-tembang Islami
Uje ya iku garwa saka Pipik Dian Irawati kang saiki ngrembakakake usaha butik
Uje katemu Pipik Dian Irawati, sawijining modhel gadhis sampul majalah Aneka taun 1995 saka Semarang, Jawa Tengah
Nalika iku, Uje isih dadi penganggo narkoba, nanging ora ngalangi Pipik kang sedya dikawini kanthi siri tanggal 7 September 1999
Anak-anaké ya iku Adiba Khanza Az-Zahra, Mohammad Abidzar Al-Ghifari, lan Ayla Azuhro
Jefri anak ketelu saka limang sadulur pasangan Alm.H
Ismail Modal lan Ustz Dra
Uje sakawit cilik wis éntuk pendhidhikan Islam kang kuat
Bab iki kabuktèn nalika lungguh ing SD kelas 3-5 éntuk prestasi MTQ (Musabaqah Tilawatil Qur’an) tekan tingkat provinsi
Sawisé lulus SD, bareng kakange sakloron, Alm
Abdullah Riyad lan Ust
Aswan Faisal, sekolah ing Pondok Pesantren Daar el-Qolam Gintung, Jayanti Tangerang
Sasuwene ing pesantren, Uje kagolong nakal
Nalika kanca-kancane salat, dhèwèké meneng-meneng turu utawa minggat saka pesantren kanggo dolan lan nonton ing biyoskup
Pungkasane Uje ditokake saka pesantren mau kang wis 4 taun dilakoni saka 6 taun kang kudu dilakoni
Sawisé iku, Uje dipindahake ing Madrasah Aliyah (MA, setingkat SMA) nanging nakale malah sansaya tambah
Apamaneh sawisé lulus taun 1990 lan kuliah ing akademi "broadcasting", kenakalane Uje ora suda
Dhèwèké kekancan karo penganggo narkoba lan kerep "dugem"
Pungkasane Uje ora ngrampungi kuliahe
Taun 1991, Uje naté dadi dancer ing sawijining club.
Uje uga kerep nongkrong ing Institut Kesenian Jakarta
Nalika para juru main sinétron lagi latiyan, kadhang-kadhang Uje ngganteni salah sijiné
Dhèwèké mèlu "casting" lan éntuk peran
Salah sijiné sinétron kang tau dibintangi ya iku Pendekar Halilintar
Uje uga tau dinobatake dadi pemeran priya paling apik sajeroning Sepekan Sinetron Remaja kang dianakake TVRI taun 1991
Ust Jefri duwé kakang sing pembarep ya iku Alm
Abdullah Riyad, keloro Ust
Aswan Faisal, adi kepapat H
Decky Fajar, lan kelima Ustz Hj
Jefry al Buchori tilar donya tanggal 26 April 2013 amarga kacilakan montor.
Anatole France Anatole France (#ALIH) yaiku juru nulis, kritikus wewengkon kutha, salah siji tuladha paraga baku ana ing sastra Prancis pungkasan abad ping 19 lan wiwitan abad angka 20, kang kanugrahan Bebungah Nobel babagan Sastra taun 1921
Skèptisisme sing digilut France katon ing karya-karya pisanané, nanging masalah mungsuhan karo kaum borjuis nyebababaké dhèwèké njurung Parté Kuminis Prancis
Nalika taun 1920 tulisan-tulisané kapratélakaké ana ing Indhèks Buku kang dilarang déning Gréja Katulik Roma
Jeneng asliné yaiku Jacques Anatole François Thibault
Bapaké France yaiku bakul buku lan njenengi tokoné 'Librarie de France' – saka kéné iki dhèwèké njupuk jeneng kanggo jeneng margané
Wiwit cilik France wis kapéncut kanggo maca buku
France sekolah ana ing Collége Stanislas, ana ing sekolahé dhèwèké duwé panemu anti-pandhita
Sawisé gagal ana ing ujian sarjana mudha, France banjur bisa lulus nalika umuré 20 taun
Nalika taun 1860-an dhèwèké dadi asistèn kanggo bapaké, sawisé iku dhèwèké banjur dadi kataloger lan asistèn pangecapan ana ing Bacheline-Deflorenne lan ing Lemerre, dhèwèké uga makarya dadi guru
Nalika bapaké pènsiyun, France banjur makarya dadi asistèn pambesut
Dhèwèké dadi anggota kelompok juru gurit Parnassian, Gautier, Catulle, Mendes, lsp, lan yasa réputasi dhuwur ana ing babagan sastra
Sadawané ana ing Perang Prancis-Prusia, France duwé tugas ana ing wadyabala iku, lan kaget karo perang kang ana ing Komune Paris taun 1871.
Nissan Silvia Nissan Silvia ya iku salah sijiné montor sport kompak kang duwé rodha pérangan mburi kang digawé déning Nissan Motors, Japan
Generasi kang sepisanan mobil Nissan Silvia kang digawé kanthi wektu kang rikat lan cacahé uga ora akèh
Generasi kang sepisanan iki digawé nalika taun 1960-an
Nanging nalika pertengahan taun 1970-an nganti taun 2002, mobil Nissan Silvia diprodhuksi kanthi massal
Kanggo pasar eksport, génerasi Silvia dipasaraké kanthi jeneng 200SX
Kang dadi kompetitor Silvia / SX ya iku Honda Prelude, Toyota Celica, lan Mitsubishi Eclipse
Silvia Coupe iki dirancang karo wong Jerman
Nanging génerasi kang sepisanan iki mung dipasaraké ing Jepang, lan sithik kang dipasaraké kanthi diekspor ing Australia
Generasi kang kaping pindho
Generasi kang kapindho saka nissan silvia iku nduwéni jenengé 200SX
Generasi kapindho iki wiwit diprodhuksi massal lan diekspor ing nagara-nagara liyané
Mesin kang digunakaké Silvia LS ing Jepang ya iku 1800 cc
Modhél kanggo Amérika nduwéni mesin 2000 cc, lan bumper kang luwih dawa kanggo njaga kaamanan nanging nggawé kurang apik yèn disawang
Generasi kang kaping telu (1979-1983) lan 240RS (1983-1985)
Kanthi platform S110, Silvia lan Gazelle nduwéni wujud kothak nanging elegan
Uga ana kang dhapuré "Hardtop Coupe" kanthi lawang kang cacahé loro lan "Hatchback Coupe" kanthi lawang kang cacahé telu
Kanggo mèlu kajuaraan rally tingkat donya, Nisan bareng karo Blydenstein nggawé Nissan 240RS kang kalebu kategori Group B
240RS kang nduwéni mesin FJ24 kanthi karburator Twin Solex kang nduwéni tenaga 265 bhp,nanging mung nduwéni penggerak rodha kang mburi
Generasi kang kaping papat (1984-1988)
Silvia lan Gazelle S12 nduwéni lampu kanthi retractable lan nduwéni wujud notchback lan hatchback
Mesin kang dianggo ya iku 1800 cc, 1800 cc turbo, lan 2000 cc
Mesin V6 3000 cc lagi dianggo nalika taun 1987 kanggo modhél 200SX SE
Generasi kang kalima (1989-1994) lan 180SX (1989-1998)
Ana telu wujud dhasar kang digawé ing platform S13 ya iku Coupe, Fastback, lan Convertible
Modhél kang unik ya iku Sileighty ya iku Fastback kang nggunakaké pérangan ngarep kanthi wujud Silvia Coupe lan lampu ngarep kang dhapuré kothak.
Taman Nasional Kayan Mentarang Taman Nasioanl Kayan Mentarang iku salah siji taman nasional kang mapan ing pulo Kalimantan, Indonésia
Ambane taman iki kurang luwih 1.360.500 hektar
Ing taman nasional iki ana alas "primer" lan "sekunder" kang tuwa dhéwé lan gedhé dhéwé kang isih ana ing Kalimantan lan Asia Tenggara
Papan iki mapan ing tlatah kang dhuwure 200 m nganti 2500 m sadhuwure banyu sagara
Papan iki ana kang wujud dhataran endhek, dhataran dhuwur, lan uga pagunungan kang ora rata kang dumadi saka sedimen lan vulkanis